Uprava za kapitalne projekte
ul.Arsenija Boljevića 2a, City Mall/III sprat, 81000 Podgorica	 
Broj: 01-426-302/4
Podgorica, 28.02.2025. godine

                                         POJAŠNJENJE 
Tenderske dokumentacije broj 04-181/24  od 31.12.2024.  godine 
                                   (šifra postupka #85429)

Povodom zahtjeva određenog privrednog subjekta od 24.02.2025. godine, za pojašnjenje Tenderske dokumentacije, Komisija za sprovođenje postupka javne nabavke, u skladu sa članom 95 stav 2 Zakona o javnim nabavkama, na postavljena pitanja daje sljedeće odgovore: 

Pitanje: “U sklopu tenderske dokumentacije tačka 4. Način utvrđivanja ekvivalentnosti Naručilac je predvidio uslov: Način utvrđivanja ekvivalentnosti: Ukoliko je u tehničkim specifikacijama za određenu stavku/e naveden robni znak, patent, tip ili proizvođač, uz naznaku “ili ekvivalentno”, ponuđač je dužan da u ponudi tačno navede koji robni znak, patent, tip ili proizvođača nudi. Dakle, u pozicijama u kojima su navedeni nazivi proizvoda i/ili proizvođača, ukoliko ponuđač ponudi ekvivalent traženom, u ponudi on mora precizno navesti naziv ekvivalenta, uz podnošenje dokaza o ekvivalentnosti (tehnička dokumentacija kojom dokazuje ekvivalentnost, odnosno iste ili bolje tehničke karakteristike ponuđenih roba od karakteristika zahtijevanih tehničkom specifikacijom). U slučaju da ponuđač nudi tačno precizirane proizvode i/ili opremu koji su navedeni u specifikaciji predmeta javne nabavke, ponuđač će izbrisati navode „ili ekvivalentno“ i ponudu pripremiti u skladu sa tehničkom specifikacijom i tenderskom dokumentacijom. U odnosu na zahtjeve za tehničke karakteristike ili specifikacije utvrđene tenderskom dokumentacijom ponuđači mogu ponuditi ekvivalentna rješenja zahtjevima iz standarda uz podnošenje dokaza o ekvivalentnosti. Dokazi o ekvivalentnosti podrazumijevaju dostavu tehničke dokumentacije ekvivalentnog proizvoda koji se nudi izdatu od strane proizvođača, kojom se potvrđuje da ponuđeni proizvod ima iste ili bolje karakteristike od karakteristika proizvoda zahtijevanih tehničkom specifikacijom. Zahtjev za pojašnjenje 1. : Molimo za pojašnjenje u kojim pozicijima tehničke specifikacije postoji ekvivalent. Ukoliko je riječ o očiglednom propustu Naručioca, potrebno je izvršiti izmjenu u ovom dijelu. Tenderskom dokumentacijom pod tačkom 13. Način zaključivanja i izmjene ugovora o javnoj nabavci: Naručilac je predvidio: Tenderskom dokumentacijom nije predviđena izmjena cijena u smislu člana 149 stav 13 i člana 151 stav 1 tačka 1 Zakona o javnim nabavka, a zatim se u istim tim uslovima navodi da se Ugovor o javnoj nabavci tokom njegovog trajanja može izmijeni bez sprovođenja novog postupka javne nabavke u skladu sa članom 151 Zakona o javnim nabavkama. Zahtjev za pojašnjenje 2.: Molimo Vas da pojasnite šta ovo znači? Da li je na kraju primjenjiv ili nije primjenjiv član 151. Tenderskom dokumentacijom pod tačkom 13. Način zaključivanja i izmjene ugovora o javnoj nabavci Naručilac je predvidio obavez za Izvođača radova: Dinamički plan izvođenja radova Izvođač je dužan da, u roku od 7 dana od dana stupanja na snagu ugovora, uradi i dostavi Stručnom nadzoru na odobrenje detaljni dinamički plan izvođenja radova sa potpunim tehničkim podacima i osobljem-radnom snagom angažovanom na realizaciji Ugovora, i u skladu sa Ugovorenim rokom završetka radova. Zahtjev za pojašnjenje 3: Kako Naručilac misli da je ovo moguće ispoštovati, ukoliko je sam Naručilac predvidio da se nabavka sprovodi po principu projektuj i izgradi, pa je najrpije potrebno odraditi projekat, zbog čega ni sam Izvođač prije nego izradi glavni projekat nije u mogućnosti da zna dinamiku izvođenja radova ili da ovaj dio tenderske dokumentacije prilagodi postavljenim uslovima u pogledu načina izvršenja predmeta nabavke? Jer je na ovaj način nemoguće da od strane izvođača bude ispoštovana ovako definisana ugovorna obaveza!!!! Zahtjev za pojašnjenje 4: U okviru tačkom 13. Način zaključivanja i izmjene ugovora o javnoj nabavci neophodno je usaglasiti odredbe nacrta ugovora sa predmetom nabavke. Naime, kako je predmet nabavke projektuj i izgradi, i kako se dio obaveze Ponuđača odnosi i na projektovanje, to je potrebno nacrt ugovora usaglasiti u tom dijelu? Tenderskom dokumentacijom u dijelu USLOVI ZA UČEŠĆE U POSTUPKU I ZAHTJEVI U POGLEDU NAČINA IZVRŠAVANJA PREDMETA NABAVKE, u okviru TIP USLOVA / ZAHTJEVA - ROK IZVRŠENJA UGOVORA Naručilac je predvidio: Početak realizacije ugovora smatra se uvođenje izvođača u posao (ne kasnije od 3 mjeseca nakon zaključivanja ugovora). Rok za izradu Idejnog rješenja 45 dana od početka realizacije ugovora. Rok za izradu Glavnog projekta 4 mjeseca nakon dobijanja saglasnosti investitora – Opštine Bijelo Polje na Idejno rješenje (ne kasnije od 15 dana od dana dostavljanja Idejnog rješenja). Početak izgradnje 15 dana nakon Prijave radova. Rok izvođenja radova je 19 mjeseci. Ukupan rok realizacije ugovora 31 mjeseca od zaključivanja ugovora. Ponuđač je dužan da se jasno izjasni u pogledu dužine roka za izradu Glavnog projekta i u pogledu dužine roka izvođenja radova. Zahtjev za pojašnjenje 5: Molimo da pojasnite za rok izvođenja radova od 19 mjeseci od kada se računa, i da li je u ovom polju potrebno navesti „rok izvodjenja radova je 19 mjeseci od ….“ U okviru iste faze postupka, pod TIPOM/USLOVA drugi uslovi predvidjeno je: Ponuđač je dužan da tačno u mjesecima navede rok izrade Glavnog projekta i rok završetka radova. Zahtjev za pojašnjenje 6: Molimo da pojasnite zašto nije data donja granica roka završetka ispod koje se ne može ići, kao što je to urađeno za garantni rok? Zahtjev za pojašnjenje 7: Da li je riječ o istom uslovu kao iz TIP USLOVA / ZAHTJEVA - ROK IZVRŠENJA UGOVORA i zašto se na dva mjesta traži izjašnjenje u pogledu roka izrade glavnog projekta i u pogledu izvođenja radova”.

[bookmark: _GoBack]Odgovor: Članom 95 stav 1 Zakona o javnim nabavkama propisano je da privredni subjekat ima pravo da pisanim zahtjevom traži od naručica pojašnjenje tenderske dokumentacije, odnosno izmjena i /ili dopuna tenderske dokumentacije tokom roka za dostavljanje prijava za kvalifikaciju ili ponuda, a najkasnije deset dana prije isteka roka određenog za dostavljanje prijava za kvalifikaciju ili ponuda. Kako je izmjenom 3 tenderske dokumentacije od 13.02.2025.g. predviđeno da se ponude u predmetnom postupku javne nabavke dostavljaju zaključno sa danom 03.03.2025.g. do 10 sati, to je Zahtjev za pojašnjenje tenderske dokumentacije, dostavljen putem CEJN dana 24.02.2025.g. neblagovremen, s obzirom da je dostavljen sedam dana prije isteka roka određenog za dostavljanje ponuda.

